rejauldu/bengali-wikipedia huggingface dataset:
রিয়াজুস সালাতিন () বাংলায় মুসলিম শাসনের উপর ব্রিটিশ যুগের প্রথম ঐতিহাসিক বই যা ১৭৮৮ সালে প্রকাশিত হয়। এটি লিখেছেন গোলাম হোসেন সেলিম।   বিষয়বস্তু  বই এর বিষয়বস্তু শুরু  হয় দক্ষিণ আফগানিস্তানের একজন তুর্কো-আফগান জেনারেল মুহাম্মদ বিন বখতিয়ার খিলজির আগমনের সাথে, যিনি বাংলায় মুসলিম শাসন নিয়ে আসেন। বইগুলি পলাশীর যুদ্ধ এবং ইংরেজদের হাতে বাংলার মুসলমান নবাবদের পরাজয়ের মাধ্যমে শেষ হয় যা বাংলায় মুসলিম শাসনের অবসান ঘটায়। মুঘল সাম্রাজ্যের অধীনে বঙ্গীয় সুবাহ এবং শায়েস্তা খানের ঐতিহাসিক শাসনের কিছু তথ্যে ভুলত্রুটি ছিল।   তথ্যসূত্র    বহিঃ সংযোগ    ইংরেজিতে অনুবাদ, কমন্সে DJVU ফাইল  বাংলা অনুবাদ বিষয়শ্রেণী:বাংলার ইতিহাস বিষয়শ্রেণী:বাংলাদেশ সম্পর্কে ইতিহাস বই বিষয়শ্রেণী:বেঙ্গল প্রেসিডেন্সি
ইউজিন পল উইগনার একজন হাঙ্গেরিয়ান আমেরিকান তাত্ত্বিক পদার্থবিজ্ঞানী ও গণিতবিদ। তিনি ১৯৬৩ সালে অপর দুজন বিজ্ঞানী মারিয়া গ্যোপের্ট-মায়ার এবং ইয়োহানেস হ্যান্স ডানিয়েল ইয়েনসেনের সাথে যৌথভাবে পদার্থবিজ্ঞানে নোবেল পুরস্কার লাভ করেন।   প্রাথমিক জীবন  উইগনার বুদাপেস্টের একটি মধ্যবিত্ত ইহুদি পরিবারে জন্মগ্রহণ করেন।   সম্মাননা  ফেলো অব দ্য রয়েল সোসাইটি   তথ্যসূত্র   বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:১৯০২-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:মার্কিন ইহুদি বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:আলবার্ট আইনস্টাইন পুরস্কার বিজয়ী বিষয়শ্রেণী:মাক্স প্লাংক পদক বিজয়ী বিষয়শ্রেণী:এনরিকো ফের্মি পুরস্কার প্রাপক বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন নাস্তিক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:হাঙ্গেরীয় ইহুদি বিষয়শ্রেণী:হাঙ্গেরীয় নোবেল বিজয়ী বিষয়শ্রেণী:ইহুদি মার্কিন বিজ্ঞানী বিষয়শ্রেণী:ইহুদি নাস্তিক বিষয়শ্রেণী:গাণিতিক পদার্থবিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
ডেপুটি ইন্সপেক্টর জেনারেল অফ পুলিশ বা পুলিশের উপ-মহাপরিদর্শক (সংক্ষেপে ডিআইজি) হলো বাংলাদেশ, ভারত, কেনিয়া, মালয়েশিয়া, নেপাল, পাকিস্তান, নাইজেরিয়া এবং শ্রীলঙ্কায় পুলিশের উচ্চপদস্থ দাপ্তরিক পদ।   বাংলাদেশ   100px|থাম্ব|বাম|ডানে_উপরে|বাংলাদেশ পুলিশের ডিআইজি ব়্যাঙ্ক ব্যাজ  বাংলাদেশ পুলিশে পুলিশের উপ-মহাপরিদর্শক পদটি একটি গুরুত্বপূর্ণ নিয়োগ। এটি বাহিনীর তৃতীয় সর্বোচ্চ পদ। সাধারণত, একজন ডিআইজি পুলিশ রেঞ্জের কমান্ড করেন। তবে কখনও কখনও পুলিশের মহাপরিদর্শক কর্তৃক একজন ডিআইজিকে অত্যন্ত গুরুত্বপূর্ণ দায়িত্ব দেওয়া হয়। একজন ডিআইজি এবং তদূর্ধ্ব কর্মকর্তাদের বাংলাদেশ সিভিল সার্ভিস (বিসিএস) পরীক্ষায় উত্তীর্ণ হতে হবে। তারপর তাকে সহকারী পুলিশ সুপার হিসেবে নিয়োগ দেওয়া হয়, তার পরে অতিরিক্ত পুলিশ সুপার, তারপর তাকে পুলিশ সুপার, তারপর অতিরিক্ত ডেপুটি ইন্সপেক্টর জেনারেল এবং তারপর ডেপুটি ইন্সপেক্টর জেনারেল পদে উন্নীত করতে হবে। তিনি ভালোভাবে কাজ করলে স্বরাষ্ট্র মন্ত্রণালয় তাদেরকে অতিরিক্ত মহাপরিদর্শক থেকে বাংলাদেশ পুলিশের মহাপরিদর্শক (আইজিপি) পদে পদোন্নতি দিতে পারে।  ডিআইজি বা ডেপুটি ইন্সপেক্টর জেনারেলের পদটি সশস্ত্র পরিষেবাগুলিতে সরকারী যুগ্ম সচিব এবং সেনাবাহিনীর ব্রিগেডিয়ার পদের সমতুল্য।   কেনিয়া  কেনিয়াতে, একজন ডেপুটি ইন্সপেক্টর-জেনারেল অফ পুলিশ কেনিয়ার পুলিশ সার্ভিসের তিন-তারকা পদমর্যাদার। তিনি ইন্সপেক্টর-জেনারেলের ঠিক নীচে এবং সিনিয়র সহকারী মহাপরিদর্শক-জেনারেলের উপরে। দুজন অফিসার এই পদে অধিষ্ঠিত এবং তারা যথাক্রমে কেনিয়া পুলিশ সার্ভিস এবং অ্যাডমিনিস্ট্রেশন পুলিশ সার্ভিসকে কমান্ড করে।   তথ্যসূত্র   বিষয়শ্রেণী:পুলিশ
অনাথ/পিতৃহীন নিবন্ধ কী? উইকিপিডিয়ার পরিভাষায় যেসকল নিবন্ধে অন্য কোন নিবন্ধ থেকে কোন প্রকার (ইনকামিং) উইকিসংযোগ নেই সেসকল নিবন্ধকেই অনাথ নিবন্ধ বলা হয়। পরিষ্কার করে বললে অন্য কোন পাতায় এই পাতার নামটি  ট্যাগের মধ্যে নেই। পিতৃহীন নিবন্ধে পিতৃদান বলতে এরকম নিবন্ধের সাথে অন্য নিবন্ধে  সংযোগ তৈরি করার কাজকেই বুঝানো হচ্ছে। এটি এই কারণে গুরুত্বপূর্ণ যে- পিতৃহীন নিবন্ধগুলোতে যেহেতু অন্যান্য পৃষ্ঠা থেকে কোনও সংযোগ নেই তাই সেগুলো খুঁজে পাওয়া কঠিন, এবং সম্ভবত কেবল অনুসন্ধান ছাড়া এদের খুঁজে পাওয়া না যাওয়ার কারণে খুব কম লোকই জানেন যে নিবন্ধগুলোর অস্তিত্ব রয়েছে।  ফলে যেসকল ব্যবহারকারী এগুলোর মানোন্নয়ন করতে সক্ষম তাদের কাছ এসব নিবন্ধ কম সাড়া পায়।  তাই আমাদের এই এডিটাথনের মূল  উদ্দেশ্য হল  উইকিপিডিয়ায় এসব পাতাগুলো পারস্পরিক সংযোগ স্থাপনের মাধ্যমে সবার নজরে আনা যাতে এসব পাতা সম্প্রসারণ, পঠন, খুঁজে পাওয়া ও সম্পাদনার কাজ সহজ হয়।   কিভাবে পিতৃদান করবেন ১. এই তালিকা থেকে যেকোন একটি পাতা নির্বাচন করুন  ২.  এখানে গিয়ে নিবন্ধের নামটি লিখে অনুসন্ধান করুন (বা উইকির সাধারণ অনুসন্ধানও ব্যবহার করতে পারেন) ৩. সম্পর্কিত নিবন্ধ খুঁজে পেলে সেসব নিবন্ধ থেকে সংযোগ তৈরি করুন ৪. নিবন্ধ থেকে অনাথ ট্যাগটি মুছে দিন। মুছার সময় সম্পাদনা সারাংশে পিতৃদানের কথাটি উল্লেখ করুন। ৫. যদি কোন নিবন্ধ খুঁজে না পান তবে আগের ট্যাগটি {{Orphan|ATT}} ট্যাগ দিয়ে প্রতিস্থাপিত করুন। ৬. যে পাতাটিতে পিতৃদান করেছেন এখানে গিয়ে সে পাতার নামটি লিখে সংরক্ষণ করুন।   এডিটাথনের সেরা তিন অবদানকারীকে অনলাইন সার্টিফিকেট প্রদান করা হবে। এছাড়া, এডিটাথনে অবদান রেখেছেন এমন সকল অবদানকারীকে উইকিপদক দেওয়া হবে। লক্ষ্যণীয়* যেকোন লগ-ইনকৃত/প্রবেশরত অ্যাকাউন্ট থেকে এই এডিটাথনে অংশ নেওয়া যাবে।  আমাদের এই এডিটাথনের লক্ষ্য হলো বাংলা উইকিপিডিয়ায় পিতৃহীন পাতাগুলোতে পিতৃদান করে সবার নজরে আনা যাতে এসব পাতা সম্প্রসারণ, পঠন, খুঁজে পাওয়া ও সম্পাদনার কাজ সহজ হয়।  এডিটাথনটি ২৬শে মার্চ, ২০২১ থেকে আগামী ২৬শে মে, ২০২১ পর্যন্ত চলমান থাকবে।   <span style="color:red;">'''এই এডিটাথন মূলত স্বেচ্ছাসেবকদের দ্বারা আয়োজিত, এবং আয়োজকগণ নিজস্ব বিবেচনার ভিত্তিতে এডিটাথনের যেকোন নিয়ম পরিবর্তন বা বাতিল বা পুরো এডিটাথনটিই বাতিল করার অধিকার রাখেন, এমনকি এটি শুরুর পরেও। আয়োজক হিসেবে প্রতিযোগিতা সংক্রান্ত যে কোন ধরনের বিতর্ক বা দ্বন্দ্ব নিরসনে  ময়মনসিংহ উইকিপিডিয়া সম্প্রদায়ের সিদ্ধান্তই চূড়ান্ত বলে গণ্য হবে এবং এই পাতার নিয়ম বা অন্য কোন কিছু কোন সংস্থার সাথেই আইনত সম্পর্ক তৈরি করার কোন প্রস্তাব নয়।'''
মুহাম্মদ আশরাফুল আলম একজন বাংলাদেশী বিজ্ঞানী এবং উদ্ভাবক। তিনি বর্তমানে পারডু বিশ্ববিদ্যালয় এর তড়িৎ ও কম্পিউটার প্রকৌশলের অধ্যাপক।  জীবনী অধ্যাপক আলম বাংলাদেশ প্রকৌশল বিশ্ববিদ্যালয় থেকে তড়িৎ ও ইলেক্ট্রনিক প্রকৌশলে ১৯৮৮ সালে বিএসসি ডিগ্রি অর্জন করেন। তিনি ক্লার্কসন বিশ্ববিদ্যালয় থেকে ১৯৯১ সালে মাস্টার অব সায়েন্স এবং পারডু বিশ্ববিদ্যালয় থেকে ১৯৯৫ সালে পিএইচডি ডিগ্রি অর্জন করেন। তিনি ১৯৯৫ থেকে ২০০১ সাল পর্যন্ত বেল ল্যাবরেটরীজ এর সিলিকন ইউএলএসআই রিসার্চ ডিপার্টমেন্টের টেকনিকাল স্টাফের সদস্য ছিলেন। তার চার শতাধিক গবেষণাপত্র এবং ১২টি প্যাটেন্ট রয়েছে। তিনি ৩০টির অধিক ডক্টরেট ডিগ্রি তত্ত্বাবধান করেছেন। তিনি ২০০৬ সালে আইইইই ফেলো নির্বাচিত হন এবং আইইইই কিয়ো টমিয়াসু অ্যাওয়ার্ড লাভ করেন।https://www.ece.iastate.edu/seminars-and-events/ecpe-distinguished-lecture-series-muhammad-ashrafal-alam/  তথ্যসূত্র  বহিঃসংযোগ  Electronic sensor that tells dead bacteria from live by measuring 'osmoregulation' is potential future tool for medicine and food safety   Bangladesh-born USA professor invents bacteria detecting e-sensor  Bangladeshi American Prof. at Purdue creates electronic sensor that tells dead bacteria from live   বিষয়শ্রেণী:ক্লার্কসন বিশ্ববিদ্যালযয়ের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
যশ পল কুন্দল হলেন একজন ভারতীয় রাজনীতিবিদ যিনি জম্মু ও কাশ্মীরের ভারতীয় জাতীয় কংগ্রেসের সাথে যুক্ত। তিনি জম্মু ও কাশ্মীর ন্যাশনাল প্যান্থার্স পার্টির যুব শাখা ইয়ং প্যান্থার্সের রাজ্য সভাপতি ছিলেন।-  তিনি দুবার জম্মু ও কাশ্মীর বিধানসভার সদস্য ছিলেন, এবং ২০০২ থেকে ২০০৮ সাল পর্যন্ত পশু ও ভেড়া পালন মন্ত্রী ছিলেন। ৮ এপ্রিল ২০২২ তারিখে তিনি আম আদমি পার্টিতে যোগদান করেন।   জীবনের প্রথমার্ধ  কুন্দল ১৯৯৭ সালে জম্মু বিশ্ববিদ্যালয় থেকে স্নাতক ডিগ্রি অর্জন করেন। পরে তিনি রাষ্ট্রবিজ্ঞানে স্নাতকোত্তর ডিগ্রি অর্জন করেন।   কর্মজীবন  কুন্দল জম্মুর সাম্বা থেকে জম্মু ও কাশ্মীর বিধানসভার জন্য দুটি নির্বাচনে জয়ী হয়েছেন। ২০০২ সালের জম্মু ও কাশ্মীরের সাধারণ নির্বাচনের পর তিনি সরকারে পশু ও ভেড়া পালন মন্ত্রী হিসেবে দায়িত্ব পালন করেন। ২০০৮ সালের জম্মু ও কাশ্মীর নির্বাচনে তার দ্বিতীয় নির্বাচনী জয়ের পর তিনি বিরোধী দলের অংশ ছিলেন।  ২০১৪ সালের নভেম্বরে তিনি ইয়ং প্যান্থার্সের রাজ্য সভাপতি নিযুক্ত হন।  একজন বিধায়ক হিসেবে তিনি ভারতীয় সীমান্তরক্ষী বাহিনীর বৃক্ষরোপণ অভিযানকে সমর্থন করেছিলেন। তিনি তাদের প্রধান অতিথি হিসেবে উপস্থিত ছিলেন এবং তার নির্বাচনী এলাকা সাম্বায় প্রথম বৃক্ষরোপণ করেছিলেন। বিএসএফ ২০০,০০০ চারা রোপণ করেছে।  ২০১৬ সালে উরিতে ভারতীয় সেনা ঘাঁটিতে হামলার পর কুন্দল ১৮ সেপ্টেম্বর ২০১৬ তারিখে জম্মুতে হর্ষ দেব সিংয়ের সাথে পাকিস্তানের বিরুদ্ধে বিক্ষোভের নেতৃত্ব দেন এবং পাকিস্তানকে সন্ত্রাসী হামলায় মদদ দেওয়ার অভিযোগ তোলেন।  ২০১৬ সালের অক্টোবরে তিনি রামনগর মন্দিরে তফসিলি বর্ণের যুবক বিষণ দাসকে নির্মমভাবে আক্রমণকারী বিজেপি কর্মীদের বিরুদ্ধে পুলিশ যথাযথ অভিযোগ চাপিয়ে না দেওয়ার অভিযোগ করেন। তিনি মামলাটি হত্যার চেষ্টা হিসেবে নথিভুক্ত করতে চেয়েছিলেন। তিনি অভিযোগ করেন যে সাম্প্রতিক বিজেপি নির্বাচনী জয়ের ফলে এই অঞ্চলে তফসিলি জাতির সদস্যদের বিরুদ্ধে ঘৃণামূলক অপরাধ বৃদ্ধি পেয়েছে। তিনি বলেন যে ১৮ মাস ধরে এই অঞ্চলে তফসিলি জাতির সদস্যদের সাতটি অব্যক্ত মৃত্যুর ঘটনা অমীমাংসিত রয়ে গেছে। এর আগে, ২০১৪ সালের ডিসেম্বরে জম্মু ও কাশ্মীরের সাধারণ নির্বাচনে, তিনি বিজেপি প্রার্থীর কাছে তার আসনটি হেরে গিয়েছিলেন।  ২০২০ সালের ফেব্রুয়ারিতে কুন্দলকে ন্যাশনাল প্যান্থার্স পার্টির ওয়ার্কিং কমিটির চেয়ারম্যান হিসেবে মনোনীত করা হয়।   নির্বাচনী কর্মক্ষমতা  নির্বাচন নির্বাচনী এলাকা দল ফলাফল ভোট % বিরোধী প্রার্থী বিরোধী দল বিরোধী ভোট % তথ্যসূত্র  ২০২৪ রামগড়, জম্মু ও কাশ্মীর ৩১.০২% ডঃ দেবিন্দর কুমার মানিয়াল ৫১.৫৩%  ২০১৪ সাম্বা ১৮.৬৩% ডঃ দেবিন্দর কুমার মানিয়াল ৫৩.০৮%  ২০০৮ সাম্বা ২৭.১৫% সতবন্ত কৌর ২৩.৪৫%  ২০০২ সাম্বা ২৫.৩১% স্বর্ণলতা ২৩.৬০%    তথ্যসূত্র   বিষয়শ্রেণী:সাম্বা জেলার ব্যক্তি বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মু ও কাশ্মীরের আম আদমি পার্টির রাজনীতিবিদ বিষয়শ্রেণী:জম্মু ও কাশ্মীর ন্যাশনাল প্যান্থার্স পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:জম্মু বিশ্ববিদ্যালয়ের প্রাক্তন শিক্ষার্থী
ক্লোরোফ্লুরোকার্বন ( সিএফসি ) এবং হাইড্রোক্লোরোফ্লোরোকার্বন ( এইচসিএফসি ) হল সম্পূর্ণ বা আংশিকভাবে হ্যালোজেন সংযোগ বিক্রিয়া হাইড্রোকার্বন যাতে কার্বন (সি), হাইড্রোজেন (এইচ), ক্লোরিন (সিএল) এবং ফ্লোরিন (এফ) থাকে, যা মিথেন এবং ইথেন উদ্বায়ী প্রোপেন হিসাবে উৎপাদিত হয়। এগুলো সাধারণত ডুপন্ট ব্র্যান্ড নাম ফ্রেয়ন দ্বারাও পরিচিত।  সর্বাধিক পরিচিত ফ্রেয়ন  হলো ডাইক্লোরোডাইফ্লুরোমিথেন (R-12 বা Freon-12)। অনেক সিএফসি ব্যাপকভাবে শীতলক, প্রোপেল্যান্ট ( অ্যারোসল অ্যাপ্লিকেশনে) এবং দ্রবণ হিসাবে ব্যবহৃত হয়েছে। যেহেতু সিএফসিগুলো উপরের বায়ুমণ্ডলে ওজোনস্তর ক্ষয় অবদান রাখে, তাই মন্ট্রিয়ল চুক্তি অধীনে এই ধরনের যৌগগুলো উৎপাদন  পর্যায়ক্রমে বন্ধ করা হয়েছে এবং সেগুলোকে অন্যান্য পণ্য যেমন হাইড্রোফ্লুরোকার্বন (HFCs)  সহ R-410A এবং R-134a দিয়ে প্রতিস্থাপন করা হচ্ছে। .     তথ্যসূত্র   বিষয়শ্রেণী:কার্বন যৌগ বিষয়শ্রেণী:অগ্নি নির্বাপণ বিষয়শ্রেণী:গ্রীনহাউজ গ্যাস বিষয়শ্রেণী:উত্তাপন, বায়ুচলন এবং শীতাতপ নিয়ন্ত্রণ ব্যবস্থা বিষয়শ্রেণী:বেলজীয় উদ্ভাবন বিষয়শ্রেণী:পরিবেশগত বিতর্কিত বিষয় বিষয়শ্রেণী:দূষণ বিষয়শ্রেণী:বায়ু দূষণ
রীঁ শ্রী শ্রী জয়কালী মাতার মন্দির বাংলাদেশের  নাটোর জেলার লালবাজারের একটি প্রাচীন মন্দির।  এটি অষ্টাদশ শতাব্দির শুরুর দিকে শ্রী দয়ারাম রায় কর্তৃক নির্মিত হয়।  ২০১৬ সালের ২৩ অক্টোবর মন্দিরটি পুনর্নির্মাণের জন্য ভারত সরকারের ৯৭ লাখ (বাংলাদেশি) টাকা অনুদান এবং হাই ইমপ্যাক্ট কমিউনিটি ডেভলপমেন্ট প্রজেক্টস স্কিমের আওতায় মোট ১.৩৩ কোটি টাকা অর্থায়ন করেন।   ইতিহাস  দিঘাপতিয়া রাজপরিবারের প্রতিষ্ঠাতা ও নাটোরের রানী ভবানীর প্রভাবশালী দেওয়ান শ্রী দয়ারাম রায় অষ্টাদশ শতাব্দির শুরুর দিকে এই মন্দির নির্মাণ করেন।  চিত্রসম্ভার    তথ্যসূত্র    বহিঃসংযোগ    অফিসিয়াল ফেসবুক পেজ  বিষয়শ্রেণী:কালী মন্দির বিষয়শ্রেণী:দুর্গা মন্দির বিষয়শ্রেণী:১৮শ শতাব্দীর হিন্দু মন্দির বিষয়শ্রেণী:নাটোর জেলার হিন্দু মন্দির
আফতাব আহমেদ চৌধুরী (জন্ম নভেম্বর ১০, ১৯৮৫, চট্টগ্রাম) বাংলাদেশ ক্রিকেট দলের ডানহাতি মিডল অর্ডার ব্যাটসম্যান এবং ডানহাতি স্লো মিডিয়াম পেস বোলার। টেস্ট খেলায় তার অভিষেক হয় ২০০৪ সালে চট্টগ্রামে নিউজিল্যান্ডের বিপক্ষে। আর একদিনের খেলায় অভিষেক হয় একই বছর বার্মিংহামে দক্ষিণ আফ্রিকার বিপক্ষে।   প্রাথমিক জীবন  আফতাবের জন্ম ও শৈশব কেটেছে চট্টগ্রামে। তার প্রথম বিদ্যালয় সেন্ট মেরি স্কুল। শুরুর দিকে আফতাবের আন্তর্জাতিক খেলার প্রতি তেমন টান ছিল না, এমনকি তিনি এটাকে নির্যাতন বলেও মনে করতেন। পরিবার ও বন্ধুবান্ধব থেকে দূরে থাকতে হবে ভেবে তিনি বিকেএসপিতে ভর্তি হতে অস্বীকৃতি জানিয়েছিলেন। কিন্তু তার পিতা ক্রীড়ামোদী ছিলেন এবং তার ছেলেকে ক্রিকেটার বানাতে অত্যন্ত উৎসাহী ছিলেন। আফতাব তার ক্রিকেটীয় জীবন সম্পর্কে উৎসাহী ছিলেননা এবং তার ক্রিকেট ক্যাম্প থেকে পালিয়ে আসার ঘটনাও রয়েছে। দলে সুযোগ না পাওয়ার কারণে তার মধ্যে হতাশার সৃষ্টি হয়েছিল। তিনি বলেন, "আমি অনেক বার ক্যাম্পে ডাক পেয়েছিলাম, কিন্তু কখনো দলে ঢুকতে পারিনি।" শেষ পর্যন্ত প্রতীক্ষার অবসান ঘটে এবং তিনি দলে সুযোগ পান। তার পিতা ১৯৯৯ সালের ক্রিকেট বিশ্বকাপ চলাকালে মারা যান।ছুটির দিনে, দৈনিক প্রথম আলো, এপ্রিল ৮, ২০০৬   ক্যারিয়ার রেকর্ড   টেস্ট   টেস্ট অভিষেক: বিপক্ষ নিউজিল্যান্ড, এম এ আজিজ স্টেডিয়াম, ২০০৪  টেস্টে সর্বোচ্চ রান ৮২*, বিপক্ষ ইংল্যান্ড, চেস্টারলি স্ট্রীট, ২০০৫   একদিনের আন্তর্জাতিক  একদিনের খেলায় অভিষেক: বিপক্ষ দক্ষিণ আফ্রিকা, বার্মিংহাম, ২০০৪-২০০৫  একদিনের আন্তর্জাতিকে সর্বোচ্চ রান ৮১*, বিপক্ষ জিম্বাবুয়ে, বঙ্গবন্ধু স্টেডিয়াম, ২০০৪-২০০৫  সেরা বোলিং ৩১ রানে ৫ উইকেট (৫/৩১), বিপক্ষ নিউজিল্যান্ড, বঙ্গবন্ধু স্টেডিয়াম   তথ্যসূত্র    বহিঃসংযোগ   ক্রিকইনফো প্রফাইল  বাংলাক্রিকেট প্রফাইল  টাইগারক্রিকেট প্রফাইল  বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:২০শ শতাব্দীর বাংলাদেশী ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:চট্টগ্রাম থেকে আগত ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:বাংলাদেশী ক্রিকেট কোচ বিষয়শ্রেণী:আবাহনী লিমিটেডের ক্রিকেটার বিষয়শ্রেণী:আইসিএল বাংলাদেশ একাদশের ক্রিকেটার বিষয়শ্রেণী:ঢাকা ওয়ারিয়র্সের ক্রিকেটার বিষয়শ্রেণী:বাংলাদেশ পূর্বাঞ্চলের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
দিওয়ান মসজিদ হল মরক্কোর ফেসে অবস্থিত একটি মসজিদ। এটি 'আলাউই সুলতান মৌলে স্লিমান প্রতিষ্ঠা করেছিলেন। ১৭৯২ থেকে ১৮২২ সালের মধ্যে নিজ রাজত্বকালে তিনি এটি নির্মাণ করেন। এটি ফেস এল-বালির (পুরাতন শহর) কেন্দ্রে দিওয়ান স্ট্রিটে (রুয়ে দিওয়ান) অবস্থিত, যা তালা'আ কেবিরার পূর্ব প্রান্তের ঠিক উত্তরে অবস্থিত। এটি শহরের পার্শ্ববর্তী জুমার মসজিদগুলির মধ্যে একটি।   আরো দেখুন    মসজিদের তালিকা  আফ্রিকার মসজিদের তালিকা  মরক্কোর মসজিদের তালিকা   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে
মসজিদ আল-আনসার ইসলামিক কমিউনিটি সেন্টার একটি সুন্নি ইসলামিক মসজিদ। এটি মার্কিন যুক্তরাষ্ট্রের মিনেসোটার ব্রুকলিন সেন্টারে, মিনিয়াপলিসের কাছাকাছি অবস্থিত।  বর্তমান মসজিদ ভবনটি ২০২২ সালে উদ্বোধন করা হয়েছিল। মসজিদের প্রধান ইমাম হলেন ইমাম মোহাম্মদ ডুকুলি। তিনি মিনেসোটার একজন বিশিষ্ট ইমাম এবং লাইবেরিয়ার অধিবাসী। এই মসজিদের বেশিরভাগ উপাসক পশ্চিম আফ্রিকার মুসলিম। তাদের অধিকাংশই লাইবেরিয়া থেকে এসেছেন এবং উল্লেখযোগ্য সংখ্যক গিনি ও সিয়েরা লিওন থেকে এসেছেন। মসজিদটিতে ইসলামিক শিক্ষা দেওয়া হয়। এর মধ্যে কুরআন শেখানো অন্তর্ভুক্ত।   আরও দেখুন    মার্কিন যুক্তরাষ্ট্রে ইসলাম  মার্কিন যুক্তরাষ্ট্রের মসজিদের তালিকা  তথ্যসূত্র  বিষয়শ্রেণী:২০২২-এ মিনেসোটায় প্রতিষ্ঠিত বিষয়শ্রেণী:২১শ শতাব্দীর মার্কিন মসজিদ বিষয়শ্রেণী:২০২২-এ নির্মিত মসজিদ বিষয়শ্রেণী:মার্কিন যুক্তরাষ্ট্রের সুন্নি মসজিদ বিষয়শ্রেণী:মিনেসোটার মসজিদ
আতিকুর রহমান (জন্ম: ৫ মে ১৯৬৫) হলেন একজন কৃতি বাংলাদেশী ক্রীড়াবিদ। তিনি প্রথম বাংলাদেশী হিসাবে কমনওয়েলথ গেমসে স্বর্ণ পদক জয়ের গৌরব অর্জন করেন।   পুরস্কার ও সম্মননা  ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯৪ সালে স্বাধীনতা পুরস্কার লাভ করেন।   আরও দেখুন   ক্রীড়ায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রীড়ায় স্বাধীনতা পুরস্কার বিজয়ী বিষয়শ্রেণী:কমনওয়েলথ গেমসে স্বর্ণপদক বিজয়ী বাংলাদেশী বিষয়শ্রেণী:কমনওয়েলথ গেমসে রৌপ্যপদক বিজয়ী বাংলাদেশী বিষয়শ্রেণী:বাংলাদেশী পুরুষ ক্রীড়া শুটার
ডেকামিটার (; প্রতীক: dam; কখনও কখনও অনানুষ্ঠানিকভাবে Dm বা dkm) হল মেট্রিক পদ্ধতিতে দৈর্ঘ্যের একক, যা দৈর্ঘের এসআই ভিত্তিক এককের দশ মিটারের সমান। একে বৈজ্ঞানিক অঙ্কপাতনে ১×১০১ মি অথবা  (সূচকীয় অঙ্কপাতন), অর্থ ১×১০১ মি হিসাবে লিখা যায়।  এই মাপকাঠি অধিকাংশ ক্ষেত্রেই সম্পূর্ণতার জন্য এসআই এর মধ্যে অন্তর্ভুক্ত করে: মূলত, উপসর্গ ও এককের যেকোনো সমন্বয় লেখা যেতে পারে, কিন্তু অনেক গুলো কমই ব্যবহার করা হয়। ডেকামিটারের একটি বাস্তব ব্যবহার হচ্ছে আবহবিদ্যায়, যেখানে সমুদ্রপৃষ্ঠ হইতে জিওপটেনশিয়াল উচ্চতা মাপার জন্য ব্যবহার করা হয়। এছাড়াও আবহাওয়াবিদরা কদাচিৎ অন্য এসআই প্রিফিক্স হেক্টপ্যাস্কেল (hPa) ব্যবহার করে থাকেন।   আরও দেখুন   মেট্রিক প্রেফিক্স  একক রূপান্তর অন্যান্য একক সাথে তুলনা জন্য।  বিষয়শ্রেণী:দৈর্ঘ্যের একক বিষয়শ্রেণী:বিশালত্বের (দৈর্ঘ্য) অনুক্রমসমূহ বিষয়শ্রেণী:মিটার
সেকু তিদিয়ানি বঁগুরা (; জন্ম: ৫ এপ্রিল ২০০২) হলেন একজন গিনিয় পেশাদার ফুটবল খেলোয়াড়। তিনি বর্তমানে তুর্কি ক্লাব তুজলাস্পোর এবং গিনি জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, বঁগুরা গিনি অনূর্ধ্ব-১৭ দলের হয়ে গিনির বয়সভিত্তিক পর্যায়ে অভিষেক করেছেন।  প্রারম্ভিক জীবন সেকু তিদিয়ানি বঁগুরা ২০০২ সালের ৫ই এপ্রিল তারিখে গিনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বঁগুরা গিনি অনূর্ধ্ব-১৭ এবং গিনি অনূর্ধ্ব-২৩ দলের হয়ে খেলার মাধ্যমে গিনির প্রতিনিধিত্ব করেছেন। ২০১৯ সালের ১৫ই এপ্রিল তারিখে তিনি ক্যামেরুন অনূর্ধ্ব-১৭ দলের বিরুদ্ধে ম্যাচে গিনি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3138373 বঁগুরা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত গিনি অলিম্পিক দলে বদলি খেলোয়াড় হিসেবে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:গিনিয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:তুজলাস্পোরের খেলোয়াড় বিষয়শ্রেণী:গিনির আন্তর্জাতিক যুব ফুটবলার বিষয়শ্রেণী:গিনির অনূর্ধ্ব-১৭ আন্তর্জাতিক ফুটবলার বিষয়শ্রেণী:গিনির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বেরিলিয়াম হাইড্রক্সাইড একটি অজৈব যৌগ যার রাসায়নিক সংকেত Be(OH)2 । এটিএকটি উভধর্মী হাইড্রক্সাইড, যা অ্যাসিড এবং ক্ষার উভয়েই দ্রবীভূত হয়।   প্রাচুর্য ও প্রস্তুতি  প্রাকৃতিতে বিশুদ্ধ বেরিলিয়াম হাইড্রোক্সাইড পাওয়াা খুবই বিরল। কিছু খনিজে (বিহোয়াইট, অর্থোরম্বিক; ক্লিনোবেহোয়াইট, মনোক্লিনিক) খুবই অল্প পরিমাণে দেখা যায়। Mindat, http://www.mindat.org/min-603.htmlMindat, http://www.mindat.org/min-1066.html রাসায়নিক  শিল্পে বেরিল এবং বার্ট্রান্ডাইট আকরিক থেকে বেরিলিয়াম ধাতু নিষ্কাশনের সময় উপজাত হিসাবে বেরিলিয়াম হাইড্রক্সাইড তৈরি হয়। Jessica Elzea Kogel, Nikhil C. Trivedi, James M. Barker and Stanley T. Krukowski, 2006, Industrial Minerals & Rocks: Commodities, Markets, and Uses, 7th edition, SME,    ধর্ম  বেরিলিয়াম হাইড্রক্সাইডের জলে দ্রাব্যতা খুব কম। তাই এর দ্রবণ তৈরি করা কঠিন। বেরিলিয়াম লবণের দ্রবণে ক্ষার যোগ করা হলে এই যৌগটির α-রূপ (একটি থকথকে জেল) তৈরি হয়। দ্রবণ কিছুক্ষণ রেখে দিলে বা গরম করে ফুটন্ত অবস্থায় আনা হলে রম্বিক β-রূপটির অধঃক্ষেপ পড়ে।Mary Eagleson, 1994, Concise encyclopedia chemistry, Walter de Gruyter,  বেরিলিয়াম হাইড্রক্সাইডের গঠন জিঙ্ক হাইড্রোক্সাইড, Zn(OH) 2 এর মতো। এর গঠন টেট্রাহেড্রাল যার কেন্দ্রে বেরিলিয়াম পরমাণু রয়েছে।   বিক্রিয়া  জলীয় ক্ষার দ্রবণে এটি দ্রবীভূত হয়। তবে তাতে  বেরিলিয়াম হাইড্রক্সাইড থাকে না।  জলীয় ক্ষার দ্রবণে এটি বিক্রিয়া করে দ্রবীভূত হয়ে টেট্রাহাইড্রক্সোবেরিলেট  [Be(OH)4]2− নামে  একটি  আয়ন গঠন করে।  এই আয়নটি টেট্রাহাইড্রোক্সিডোবেরিলেট নামেও পরিচিত।Egon Wiberg, Arnold Frederick Holleman (2001) Inorganic Chemistry, Elsevier  সোডিয়াম হাইড্রক্সাইড দ্রবণে এর বিক্রিয়াটি নিম্নরূপ:   2 NaOH(জলীয়) + Be(OH)2(s) → Na2[Be(OH)4](জলীয়)  অ্যাসিডের সাথে বিক্রিয়া করলে বেরিলিয়াম লবণ তৈরি হয়। উদাহরণস্বরূপ, সালফিউরিক অ্যাসিডের সাথে বেরিলিয়াম সালফেট গঠিত হয়:   Be(OH)2 + H 2 SO4 → BeSO4 + 2 H2O  বেরিলিয়াম হাইড্রক্সাইডকে ৪০০ ডিগ্রি সেলসিয়াস তাপমাত্রায় উত্তপ্ত করলে এর থেকে জল বের হয়ে গিয়ে সাদা রঙের বেরিলিয়াম অক্সাইডে গুঁড়ো তৈরি হয়। বিক্রিয়াটি নিম্নরূপ:   Be(OH)2 → BeO + H2O  এই বেরিলিয়াম অক্সাইডকে উচ্চ তাপমাত্রায় আরও গরম করলে ষে বেরিলিয়াম অক্সাইড পাওয়া যায় সেটি অ্যাসিডে অদ্রবণীয়।    তথ্যসূত্র   বিষয়শ্রেণী:হাইড্রোক্সাইড বিষয়শ্রেণী:বেরিলিয়াম যৌগ বিষয়শ্রেণী:উভধর্মী যৌগ
মানুয়েল গার্সিয়া আলোনসো (, ; জন্ম: ২ জানুয়ারি ১৯৯৮; মানু গার্সিয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব স্পোর্তিং গিহোন এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলে থাকেন।  ২০০৫–০৬ মৌসুমে, স্পেনীয় ফুটবল ক্লাব আস্তুরের যুব পর্যায়ের হয়ে খেলার মাধ্যমে গার্সিয়া ফুটবল জগতে প্রবেশ করেছেন এবং পরবর্তীকালে স্পোর্তিং গিহোন এবং ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ম্যানচেস্টার সিটির হয়ে তিনি ১ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি ধারে স্পেনীয় ক্লাব আলাবেসে যোগদান করেছেন। আলাবেসে মাত্র ১ মৌসুম অতিবাহিত করার পর ধারে ওলন্দাজ ক্লাব ব্রেডার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৫৮ ম্যাচে ৫টি গোল করেছেন। পরবর্তীকালে, তিনি তুলুজের হয়ে খেলেছেন। ২০১৯–২০ মৌসুমে, তিনি প্রায় ৪ মিলিয়ন ইউরোর বিনিময়ে ম্যানচেস্টার সিটি হতে স্পেনীয় ক্লাব স্পোর্তিং গিহোনে যোগদান করেছেন।  ২০১৩ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।  দলগতভাবে, গার্সিয়া এপর্যন্ত ১টি শিরোপা জয়লাভ করেছেন, যা তিনি ম্যানচেস্টার সিটির হয়ে জয়লাভ করেছেন।  প্রারম্ভিক জীবন মানুয়েল গার্সিয়া আলোনসো ১৯৯৮ সালের ২রা ফেব্রুয়ারি তারিখে স্পেনের ওবিয়েদোয় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৩ সালের ৩রা সেপ্টেম্বর তারিখে তিনি সুইজারল্যান্ড অনূর্ধ্ব-১৬ দলের বিরুদ্ধে এক প্রীতি ম্যাচে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৪ সালের ১৪ই নভেম্বর তারিখে এক প্রীতি ম্যাচে ফ্রান্স অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।  তথ্যসূত্র  বহিঃসংযোগ              বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:স্পোর্টিং হিহোনের খেলোয়াড় বিষয়শ্রেণী:তুলুজ ফুটবল ক্লাবের খেলোয়াড় বিষয়শ্রেণী:দেপোর্তিভো আলাভেসের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:মেজর লিগ সকারের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্পোর্টিং ক্যান্সাস সিটির খেলোয়াড় বিষয়শ্রেণী:ওভিয়েদোর ফুটবলার